Balestrand prestegjeld

Balestrand prestegjeld var et prestegjeld tilhørende Ytre Sogn prosti. Det omfattet sogn i tidligere Balestrand kommune i Sogn og Fjordane fylke, og hovedkirken var Tjugum kirke.

Balestrands kirkesogn er nå en del av Sogndal kirkelige fellesråd, og underlagt Sogn prosti i Bjørgvin bispedømme i Den norske kirke.

Historikk 

Þjúga sókn (norrønt) har sin opprinnelse fra kristningen av landet. Balestrand antas å være lagt under Leikanger i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 1. mars 1849 ble det vidløftige Leikanger prestegjeld delt ved at Tjugum, Fjærland og Vangsnes sogn ble skilt ut som eget Balestrand prestegjeld. Tidligere Mundal sogn fikk navnet Fjærland i 1861.

I forbindelse med endringene i kommunegrensene mellom Balestrand og Vik kommuner, ble også prestegjeldsgrensene justert tilsvarende gjeldende fra 1. januar 1964. Således ble Vagnsnes sogn på sydsiden av Sognefjorden overført fra Balestrand til Vik prestegjeld, mens Kvamsøy sogn på nordsiden av Sognefjorden overført fra Vik til Balestrand.

Ved avviklingen bestod Balestrand prestegjeld av menighetene i Tjugum, Kvamsøy og Fjærland.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Sogndals historie
Religion i Vestland
Prestegjeld i Bjørgvin bispedømme